Նկատենք, որ Մոուրինյոն իսպանական հարկային մարմինների ուշադրության կենտրոնում հայտնված միակ ֆուտբոլային գործիչը չէ: Ավելի վաղ այդ մամլիչի տակով է անցել Քրիշտիանու Ռոնալդուն, որը 2011-2014 թթ. չէր մուծել 14,7 մլն եվրոյի հարկ: Նախապես որոշված էր, որ Ռոնալդուն դրա համար կազատազրկվի մինչև ութ տարի ժամկետով, սակայն բանակցող կողմերը կանգնել էին փրկարար երկու տարվա ազատազրկման վրա, որը պայմանական պատիժ կիրառելու հնարավորություն էր տալիս: Ասենք, որ վերջնահաշվում նա հարկայինին մուծել է ավելի քան 19 միլիոն եվրո, սակայն դրանից երկու միլիոնը վերադարձվել է այն պատճառաբանությամբ, որ ԱԱՀ-ի տեսքով արդեն իսկ վճարվել է: